CELEX: 
Language: lt
Date: 2019-10-01 00:00:00
Title: KOMISIJOS REGLAMENTAS (ES) …/… kuriuo pagal Europos Parlamento ir Tarybos direktyvą 2009/125/EB nustatomi buitinių indaplovių ekologinio projektavimo reikalavimai, iš dalies keičiamas Komisijos reglamentas (EB) Nr. 1275/2008 ir panaikinamas Komisijos reglamentas (ES) Nr. 1016/2010

KOMISIJOS REGLAMENTAS (ES) …/…
            
            
               2019 10 01
            
            
               kuriuo pagal Europos Parlamento ir Tarybos direktyvą 2009/125/EB nustatomi buitinių indaplovių ekologinio projektavimo reikalavimai, 
                  iš dalies keičiamas Komisijos reglamentas (EB) Nr. 1275/2008 
               
                  ir panaikinamas Komisijos reglamentas (ES) Nr. 1016/2010
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutarties dėl Europos Sąjungos veikimo 114 straipsnį,
            
            
               atsižvelgdama į 2009 m. spalio 21 d. Europos Parlamento ir Tarybos direktyvą 2009/125/EB, nustatančią ekologinio projektavimo reikalavimų su energija susijusiems gaminiams nustatymo sistemą
                  1
               , ypač į jos 15 straipsnio 1 dalį,
            
            
               kadangi:
            
            
               (1)vadovaudamasi Direktyva 2009/125/EB, Komisija turėtų nustatyti ekologinio projektavimo reikalavimus su energija susijusiems gaminiams, kurių pardavimo ir prekybos apimtis Sąjungoje yra didelė ir kurie aplinkai daro didelį poveikį, kurį galima gerokai sumažinti be pernelyg didelių išlaidų patobulinant konstrukciją;
            
            
               (2)taikant Direktyvos 2009/125/EB 16 straipsnio 1 dalį Komisijos sudarytame 2016–2019 m. ekologinio projektavimo darbo plane (Komisijos komunikate COM(2016) 773
                  2
               ) nustatyti ekologinio projektavimo ir energijos vartojimo efektyvumo ženklinimo sistemos 2016–2019 m. darbo prioritetai. Ekologinio projektavimo darbo plane nurodytos su energija susijusių gaminių grupės, laikytinos prioritetinėmis atliekant parengiamuosius tyrimus ir vėliau priimant įgyvendinimo priemones, taip pat peržiūrint Komisijos reglamentą (ES) Nr. 1016/2010
                  3
                ir Deleguotąjį reglamentą (ES) Nr. 1059/2010
                  4
               ;
            
            
               (3)apskaičiuota, kad taikant Ekologinio projektavimo darbo plane numatytas priemones iki 2030 m. būtų galima sutaupyti 260 TWh galutinės energijos per metus, o tai prilygsta metinio išmetamųjų šiltnamio efektą sukeliančių dujų kiekio sumažinimui maždaug 100 mln. tonų 2030 m. Viena iš Darbo plane išvardytų produktų grupių, susijusi su galimybe 2030 m. sutaupyti maždaug 2,1 TWh elektros energijos per metus ir taip sumažinti išmetamųjų ŠESD kiekį 0,7 Mt CO2 ekv. per metus, taip pat sutaupyti 16 mln. m3 vandens, yra buitinės indaplovės;
            
            
               (4)buitinių indaplovių ekologinio projektavimo reikalavimus Komisija nustatė Komisijos reglamente (ES) Nr. 1016/2010
                  5
                ir pagal tą reglamentą turėtų reguliariai jį peržiūrėti atsižvelgdama į technologijų pažangą;
            
            
               (5)Komisija peržiūrėjo Reglamentą (ES) Nr. 1016/2010 ir išnagrinėjo techninius, aplinkosauginius bei ekonominius buitinių indaplovių aspektus ir naudotojų elgesį realiomis sąlygomis. Peržiūra atlikta glaudžiai bendradarbiaujant su Sąjungos ir trečiųjų valstybių suinteresuotaisiais subjektais ir suinteresuotosiomis šalimis. Peržiūros rezultatai paskelbti viešai ir pristatyti Konsultacijų forumui, įsteigtam pagal Direktyvos 2009/125/EB 18 straipsnį;
            
            
               (6)iš peržiūros tyrimo paaiškėjo, kad reikia persvarstyti buitinių indaplovių ekologinio projektavimo reikalavimus ir pagrindinių išteklių, kai antai energijos ir vandens, naudojimo reikalavimus ir nustatyti reikalavimus, susijusius su efektyviu išteklių naudojimu, kaip antai galimybe remontuoti ir perdirbti;
            
            
               (7)reikšmingi buitinių indaplovių, kurioms taikomas šis reglamentas, aplinkosauginiai aspektai yra suvartojamos energijos kiekis ir suvartojamo vandens kiekis indaplovės naudojimo etapu, gyvavimo ciklo pabaigoje susidarančios atliekos ir gamybos (dėl žaliavų gavybos ir apdorojimo) ir naudojimo etapu (dėl elektros energijos suvartojimo) į orą išmetamų ir į vandenį išleidžiamų teršalų kiekis;
            
            
               (8)apskaičiuota, kad 2015 m. Sąjungoje gaminiai, kuriems taikomas šis reglamentas, per metus suvartojo 31,3 TWh energijos, o tai atitinka 11,1 mln. tonų CO2 ekvivalentu. Numatoma, kad jeigu nebus imtasi priemonių, 2030 m. buitinių indaplovių suvartojamos energijos kiekis padidės iki 49,0 TWh, daugiausia dėl to, kad išaugs bendras naudojamų indaplovių skaičius. Tačiau, jei dabartiniai ekologinio projektavimo reikalavimai būtų atnaujinti, suvartojamos energijos kiekio didėjimą galima būtų suvaržyti. Taip pat apskaičiuota, kad 2015 m. buitinių indaplovių vandens sąnaudos sudarė 318 mln. m3, o 2030 m., jeigu reikalavimai nebus atnaujinti, jos padidės iki 531 mln. m3. Galiausiai nustatyta, kad pastaraisiais metais buitinių indaplovių naudojimo trukmė sutrumpėjo iki maždaug 12,5 metų ir tikėtina, jog ši tendencija nesikeis, jei nebus paskatų;
            
            
               (9)Komisijos komunikate Europos Parlamentui, Tarybai, Europos ekonomikos ir socialinių reikalų komitetui ir Regionų komitetui COM(2015) 614 final
                  6
                (Žiedinės ekonomikos veiksmų plane) ir Komunikate dėl Ekologinio projektavimo darbo plano
                  7
                pabrėžiama ekologinio projektavimo sistemos svarba siekiant remti perėjimą prie efektyvesnio išteklių naudojimo ir žiedinės ekonomikos. Europos Parlamento ir Tarybos direktyvoje 2012/19/ES
                  8
                daroma nuoroda į Direktyvą 2009/125/EB ir nurodoma, kad ekologinio projektavimo reikalavimais turėtų būti sudaromos palankesnės sąlygos elektros ir elektroninę įrangą naudoti pakartotinai bei išmontuoti ir naudoti elektros ir elektroninės įrangos atliekas (EEĮA), sprendžiant šiuos klausimus pradinėse grandyse. Todėl šiame reglamente turėtų būti nustatyti atitinkami reikalavimai, kuriais būtų prisidedama prie žiedinės ekonomikos tikslų įgyvendinimo;
            
            
               (10)nebuitinių indaplovių charakteristikos yra kitokios ir jos naudojamos kitoms reikmėms. Jos reglamentuojamos kitais teisės aktais, visų pirma Europos Parlamento ir Tarybos direktyva 2006/42/EB dėl mašinų
                  9
               , todėl į šio reglamento taikymo sritį neturėtų būti įtrauktos. Nuostatos dėl buitinių indaplovių turėtų būti taikomos tų pačių techninių charakteristikų indaplovėms, nepriklausomai nuo naudojimo sąlygų. Visos buitinės indaplovės, nepriklausomai nuo taikomo metodo, turėtų atitikti būtinuosius plovimo ir džiovinimo reikalavimus;
            
            
               (11)reikėtų nustatyti specialius reikalavimus buitinių indaplovių mažos galios veiksenai. Buitinėms indaplovėms, kurioms taikomas šis reglamentas, neturėtų būti taikomi Komisijos reglamento (EB) Nr. 1275/2008
                  10
                reikalavimai. Reglamentas (EB) Nr. 1275/2008 turėtų būti atitinkamai iš dalies pakeistas;
            
         
         
            
               (12)atitinkami gaminio parametrai turėtų būti matuojami patikimais, tiksliais ir atkuriamais metodais. Tuose metoduose turėtų būti atsižvelgiama į visuotinai pripažintus pažangiausius matavimo metodus, įskaitant Europos Parlamento ir Tarybos reglamento (ES) Nr. 1025/2012
                  11
                I priede išvardytų Europos standartizacijos organizacijų priimtus darniuosius standartus, jei jų yra;
            
            
               (13)pagal Direktyvos 2009/125/EB 8 straipsnį šiame reglamente turėtų būti nustatyta taikytina atitikties vertinimo tvarka;
            
            
               (14)kad būtų lengviau tikrinti atitiktį reikalavimams, gamintojai, importuotojai arba įgaliotieji atstovai turėtų Direktyvos 2009/125/EB IV ir V prieduose nurodytuose techniniuose dokumentuose pateikti informaciją, susijusią su šiame reglamente nustatytais reikalavimais;
            
            
               (15)Jei techniniuose dokumentuose pagal šį reglamentą reikalaujami pateikti parametrai sutampa su parametrais, kuriuos reikalaujama pateikti gaminio informacijos lape pagal Komisijos deleguotąjį reglamentą (ES) 2019/XXX
                  12
                [Leidinių biuro prašoma įrašyti Reglamento C(2019) 1807 dėl buitinių indaplovių energijos vartojimo efektyvumo ženklinimo numerį], gamintojai, importuotojai arba įgaliotieji atstovai atitinkamus duomenis turėtų įrašyti į Europos Parlamento ir Tarybos reglamentu (ES) 2017/1369
                  13
                sukurtą gaminių duomenų bazę ir jiems nebereikėtų jų pateikti rinkos priežiūros institucijoms techniniuose dokumentuose;
            
            
               (16)siekiant užtikrinti šio reglamento veiksmingumą bei patikimumą ir apsaugoti vartotojus, turėtų būti neleidžiama rinkai pateikti gaminių, kurių veikimo savybės bandymo sąlygomis automatiškai pakinta, kad būtų deklaruoti geresni parametrai; 
            
            
               (17)be šiame reglamente nustatytų reikalavimų, pagal Direktyvos 2009/125/EB I priedo 3 dalies 2 punktą turėtų būti nustatyti orientaciniai geriausių esamų technologijų etalonai, kad informacija apie gaminių, kuriems taikomas šis reglamentas, aplinkosauginį veiksmingumą per jų gyvavimo ciklą būtų plačiai ir lengvai prieinama;
            
            
               (18)šis reglamentas turėtų būti peržiūrimas, kad būtų įvertintas jo nuostatų tinkamumas ir veiksmingumas siekiant jame nustatytų tikslų. Peržiūros terminas turėtų būti pakankamas, kad būtų galima įgyvendinti visas nuostatas ir jos padarytų poveikį rinkai;
            
            
               (19)Reglamentas (ES) Nr. 1016/2010 turėtų būti panaikintas;
            
            
               (20)siekiant užtikrinti sklandų perėjimą nuo Reglamento (ES) Nr. 1016/2010 prie šio reglamento, nuo šio reglamento įsigaliojimo dienos vietoj žodžių junginio „standartinė programa“ turėtų būti galima vartoti žodį „eco“;
            
            
               (21)šiame reglamente nustatytos priemonės atitinka pagal Direktyvos 2009/125/EB 19 straipsnio 1 dalį įsteigto komiteto nuomonę,
            
            
               PRIĖMĖ ŠĮ REGLAMENTĄ:
            
            
               1 straipsnis
               Dalykas ir taikymo sritis
            
            
               1.Šiuo reglamentu nustatomi ekologinio projektavimo reikalavimai, kuriuos turi atitikti į elektros tinklą jungiamos buitinės indaplovės, įskaitant įmontuojamas buitines indaploves, ir tos į elektros tinklą jungiamos buitinės indaplovės, kurios taip pat gali būti maitinamos iš baterijų, kad jas būtų galima pateikti rinkai arba pradėti naudoti.
            
            
               2.Šis reglamentas netaikomas:
            
            
               (a)indaplovėms, kurioms taikoma Direktyva 2006/42/EB;
            
            
               (b)iš baterijų maitinamoms indaplovėms, kurias į elektros tinklą galima jungti per atskirai įsigyjamą kintamosios ir nuolatinės srovės keitiklį.
            
            
               2 straipsnis
               Apibrėžtys
            
            
               Šiame reglamente vartojamų terminų apibrėžtys:
            
            
               (1)maitinimas iš elektros tinklo – elektros energijos tiekimas iš 230 (±10 proc.) voltų 50 Hz kintamosios srovės elektros tinklo;
            
            
               (2)buitinė indaplovė – įrenginys indams ir stalo įrankiams plauti ir skalauti, kuris, kaip gamintojas deklaruoja atitikties deklaracijoje, atitinka Europos Parlamento ir Tarybos direktyvą 2014/35/ES
                  14
                arba Europos Parlamento ir Tarybos direktyvą 2014/53/ES
                  15
               ;
            
         
         
            
               (3)įmontuojamoji buitinė indaplovė – buitinė indaplovė, suprojektuota, išbandyta ir parduodama tik tam, kad būtų: 
            
            
               (a)įmontuota į spintą arba apdengta (viršus, apačia ir šonai) plokštėmis; 
            
            
               (b)tvirtai pritvirtinta prie spintos šonų, viršaus ar dugno arba dengiamųjų plokščių ir
            
            
               (c)ant jos būtų uždėta gamyklinė integruota priekinė apdaila arba specialiai pagaminta priekinė plokštė;
            
            
               (4)lygiavertis modelis – modelis, kurio techninės informacijos lape nurodytos techninės charakteristikos yra tokios pačios, tačiau kurį tas pats gamintojas, importuotojas arba įgaliotasis atstovas rinkai pateikia arba pradeda naudoti kaip kitą modelį su skirtingu modelio žymeniu;
            
            
               (5)modelio žymuo – paprastai raidinis skaitmeninis kodas, pagal kurį tam tikras gaminio modelis atskiriamas nuo kitų to paties prekės ženklo arba to paties pavadinimo gamintojo, importuotojo ar įgaliotojo atstovo modelių;
            
            
               (6)gaminių duomenų bazė – Reglamentu (ES) 2017/1369 nustatytas susistemintas duomenų apie gaminius rinkinys, kurį sudaro vartotojams skirta viešoji dalis, kurioje informacija apie atskirus gaminių parametrus prieinama naudojantis elektroninėmis priemonėmis, interneto portalas, per kurį ta informacija prieinama, ir atitikties dalis su aiškiai nustatytomis prieigos teisėmis ir saugumo reikalavimais;
            
            
               (7)programa – iš anksto nustatytų operacijų, kurias gamintojas, importuotojas arba įgaliotasis atstovas nurodė kaip tinkamas tam tikriems nešvarumo lygiams ir (arba) įkrovos tipams, seka;
            
            
               (8)„eco“ – pavadinimas, kuriuo vadinama buitinės indaplovės programa, kurią gamintojas deklaravo kaip tinkamą vidutiniškai nešvariems indams ir stalo įrankiams plauti ir su kuria susieti ekologinio projektavimo reikalavimai dėl energijos vartojimo efektyvumo, plovimo ir džiovinimo efektyvumo.
            
            
               Kitų prieduose vartojamų terminų apibrėžtys pateiktos I priede.
            
            
               3 straipsnis
               Ekologinio projektavimo reikalavimai
            
            
               II priede nustatyti ekologinio projektavimo reikalavimai taikomi nuo jame nurodytų datų.
            
            
               4 straipsnis
               Atitikties vertinimas
            
            
               1.Direktyvos 2009/125/EB 8 straipsnyje nurodyta atitikties vertinimo procedūra – tos direktyvos IV priede nustatyta projektavimo vidaus kontrolės sistema arba tos direktyvos V priede nustatyta valdymo sistema.
            
            
               2.Kad būtų galima įvertinti atitiktį pagal Direktyvos 2009/125/EB 8 straipsnį, techniniuose dokumentuose pateikiamos deklaruotos II priedo 2, 3 ir 4 punktuose nurodytų parametrų vertės ir išsamūs pagal III priedą atliktų skaičiavimų duomenys ir rezultatai.
            
            
               3.Jei tam tikro modelio techniniuose dokumentuose pateikta informacija buvo gauta:
            
            
               (a)remiantis kito gamintojo modeliu, turinčiu tokias pačias technines charakteristikas, susijusias su pateiktina technine informacija, ir (arba)
            
            
               (b)apskaičiuojant remiantis konstrukcija arba ekstrapoliuojant kito to paties ar kito gamintojo modelio duomenis,
            
            
               techniniuose dokumentuose pateikiami išsamūs tokio skaičiavimo duomenys, gamintojo atliktas vertinimas skaičiavimo tikslumui patikrinti ir, kai tinkama, skirtingų gamintojų modelių tapatumo deklaracija.
            
            
               Techniniuose dokumentuose pateikiamas visų lygiaverčių modelių sąrašas ir nurodomi modelių žymenys.
            
         
         
            
               4.Techniniuose dokumentuose Reglamento (ES) 2019/XXX [Leidinių biuro prašoma įrašyti Reglamento C(2019) 1807 nuorodą] VI priede nurodyta tvarka pateikiama jame nustatyta informacija. Nedarant poveikio Direktyvos 2009/125/EB IV priedo 2 punkto g papunkčio taikymui, rinkos priežiūros tikslais gamintojai, importuotojai ir įgaliotieji atstovai gali remtis į gaminių duomenų bazę įkeltais techniniais dokumentais, kuriuose pateikiama ta pati informacija, nustatyta Reglamente (ES) 2019/XXX [Leidinių biuro prašoma įrašyti Reglamento C(2019) 1807 nuorodą].
            
            
               5 straipsnis
               Rinkos priežiūros tikslais taikoma patikros procedūra
            
            
               Atlikdamos Direktyvos 2009/125/EB 3 straipsnio 2 dalyje nurodytus rinkos priežiūros patikrinimus, valstybių narių institucijos taiko IV priede išdėstytą patikros procedūrą.
            
            
               6 straipsnis
               Reikalavimų apėjimas
            
            
               Gamintojas, importuotojas arba įgaliotasis atstovas neteikia rinkai gaminių, suprojektuotų taip, kad gebėtų nustatyti, jog yra bandomi (pvz., atpažintų bandymo sąlygas arba bandymo ciklą), ir į tai sureaguotų bandymo metu automatiškai pakeisdami savo veikimo charakteristikas, kad būtų pasiektas palankesnis bet kurio iš parametrų, gamintojo, importuotojo ar įgaliotojo atstovo deklaruotų techniniuose dokumentuose arba nurodytų bet kuriame iš pateikiamų dokumentų, lygis.
            
            
               Gaminio suvartojamos energijos ir vandens kiekis ir bet kurie kiti deklaruoti parametrai, matuojami pagal tą patį bandymų standartą, kuriuo remiantis parengta atitikties deklaracija, atnaujinus programinę įrangą arba programinę aparatinę įrangą neturi pablogėti, nebent prieš ją atnaujinant galutinis naudotojas su tuo aiškiai sutinka. Dėl atsisakymo atnaujinti veikimo charakteristikos neturi pasikeisti.
            
            
               7 straipsnis
               Orientaciniai etalonai
            
            
               Priimant šį reglamentą rinkoje esančių efektyviausių gaminių ir technologijų orientaciniai etalonai pateikiami V priede.
            
            
               8 straipsnis
               Peržiūra
            
            
               Komisija, atsižvelgdama į technologijų pažangą, iki [Leidinių biuro prašoma įrašyti datą – šešeri metai po šio reglamento įsigaliojimo] peržiūri šį reglamentą ir peržiūros rezultatus, įskaitant, jei reikia, persvarstymo pasiūlymo projektą, pateikia Konsultacijų forumui.
            
            
               Atliekant peržiūrą visų pirma vertinama: 
            
            
               (a)buitinių indaplovių energijos vartojimo efektyvumo ir aplinkosauginio veiksmingumo didinimo potencialas, be kita ko, atsižvelgiant į džiovinimo efektyvumą;
            
            
               (b)leidžiamųjų patikros nuokrypų lygis;
            
            
               (c)vartotojų elgesio ir buitinių indaplovių populiarumo pokyčiai ES valstybėse narėse;
            
            
               (d)galiojančių efektyvaus išteklių naudojimo reikalavimų veiksmingumas;
            
            
               (e)ar tikslinga gaminiams nustatyti papildomus efektyvaus išteklių naudojimo reikalavimus, atitinkančius žiedinės ekonomikos tikslus, ir ar turėtų būti pateikiama daugiau atsarginių dalių.
            
            
               9 straipsnis
               Reglamento (EB) Nr. 1275/2008 pakeitimas
            
            
               Reglamento (EB) Nr. 1275/2008 I priedo 1 punkte įrašas „Indaplovės“ išbraukiamas.
            
            
               10 straipsnis
               Panaikinimas
            
            
               Reglamentas (ES) Nr. 1016/2010 panaikinamas 2021 m. kovo 1 d.
            
         
         
            
               11 straipsnis
               Pereinamojo laikotarpio priemonės
            
            
               Nukrypstant nuo Reglamento (ES) Nr. 1016/2010 I priedo 1 punkto 1 papunkčio reikalavimo, nuo [Leidinių biuro prašoma įrašyti šio reglamento įsigaliojimo datą] iki 2021 m. vasario 28 d. standartinei programai nurodyti vietoj žodžių junginio „standartinė programa“ pagal šio reglamento II priedo 1 punktą gali būti vartojamas žodis „eco“.
            
            
               12 straipsnis
            
            
               Įsigaliojimas ir taikymas
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. 
            
            
               Jis taikomas nuo 2021 m. kovo 1 d. Tačiau jo 6 straipsnio pirma pastraipa ir 11 straipsnis taikomi nuo [Leidinių biuro prašoma įrašyti šio reglamento įsigaliojimo datą].
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2019 10 01
            
            
               
                     Komisijos vardu
                     Jean-Claude JUNCKER
                     Pirmininkas
               
            
         
         
            
                  
                     (1)
                  
                        OL L 285, 2009 10 31, p. 10.
               
               
                  
                     (2)
                  
                        Komisijos komunikatas „2016–2019 m. Ekologinio projektavimo darbo planas“, COM(2016) 773 final, 2016 11 30.
               
               
                  
                     (3)
                  
                        2010 m. lapkričio 10 d. Komisijos reglamentas (ES) Nr. 1016/2010, kuriuo įgyvendinant Europos Parlamento ir Tarybos direktyvą 2009/125/EB nustatomi buitinių indaplovių ekologinio projektavimo reikalavimai (OL L 293, 2010 11 11, p. 31).
               
               
                  
                     (4)
                  
                        2010 m. rugsėjo 28 d. Komisijos deleguotasis reglamentas (ES) Nr. 1059/2010, kuriuo papildoma Europos Parlamento ir Tarybos direktyva 2010/30/ES nustatant buitinių indaplovių ženklinimo energijos vartojimo efektyvumo etikete reikalavimus (OL L 314, 2010 11 30, p. 1–16).
               
               
                  
                     (5)
                  
                        OL L 293, 2010 11 11, p. 31.
               
               
                  
                     (6)
                  
                        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Uždaro ciklo kūrimas. ES žiedinės ekonomikos veiksmų planas“, COM(2015) 0614 final, 2015 12 2.
               
               
                  
                     (7)
                  
                        COM(2016) 773 final, 2016 11 30.
               
               
                  
                     (8)
                  
                        2012 m. liepos 4 d. Europos Parlamento ir Tarybos direktyva 2012/19/ES dėl elektros ir elektroninės įrangos atliekų (OL L 197, 2012 7 24, p. 38).
               
               
                  
                     (9)
                  
                        OL L 157, 2006 6 9.
               
               
                  
                     (10)
                  
                        2008 m. gruodžio 17 d. Komisijos reglamentas (EB) Nr. 1275/2008, kuriuo įgyvendinama Europos Parlamento ir Tarybos direktyva 2005/32/EB, nustatant išjungtos ir budėjimo režimu veikiančios elektros ir elektroninės buitinės ir biuro įrangos elektros energijos suvartojimo ekologinio projektavimo reikalavimus (OL L 339, 2008 12 18, p. 45–52).
               
               
                  
                     (11)
                  
                        OL L 316, 2012 11 14, p. 12.
               
               
                  
                     (12)
                  
                        Komisijos deleguotasis reglamentas (ES) 2019/XXX [Leidinių biuro prašoma įrašyti tikslią Reglamento C(2019) 1807 Oficialiajame leidinyje nuorodą].
               
               
                  
                     (13)
                  
                        2017 m. liepos 4 d. Europos Parlamento ir Tarybos reglamentas (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES (OL L 198, 2017 7 28, p. 1–23).
               
               
                  
                     (14)
                  
                        2014 m. vasario 26 d. Europos Parlamento ir Tarybos direktyva 2014/35/ES dėl valstybių narių įstatymų, susijusių su tam tikrose įtampos ribose skirtų naudoti elektros įrenginių tiekimu rinkai, suderinimo (OL L 96, 2014 3 29, p. 357).
               
               
                  
                     (15)
                  
                        2014 m. balandžio 16 d. Europos Parlamento ir Tarybos direktyva 2014/53/ES dėl valstybių narių įstatymų, susijusių su radijo įrenginių tiekimu rinkai, suderinimo, kuria panaikinama Direktyva 1999/5/EB (OL L 153, 2014 5 22).
               
            
      
    ---documentbreak--- 
      
         
         
            
               I PRIEDAS 
               Prieduose vartojamų terminų apibrėžtys
            
            
               Vartojamų terminų apibrėžtys:
            
            
               (1)energijos vartojimo efektyvumo indeksas (EEI) – programos „eco“ suvartojamos energijos kiekio ir standartinės programos suvartojamos energijos kiekio santykis; 
            
            
               (2)programos „eco“ suvartojamos energijos kiekis (EPEC) – programa „eco“ veikiančios buitinės indaplovės suvartojamos energijos kiekis kilovatvalandėmis per ciklą;
            
            
               (3)standartinės programos suvartojamos energijos kiekis (SPEC) – kaip atskaitos vertė naudojamas nuo vardinio pajėgumo priklausantis suvartojamos energijos kiekis kilovatvalandėmis per ciklą;
            
            
               (4)valgomųjų reikmenų komplektas (ps) – indų ir stalo įrankių rinkinys vienam asmeniui, į kurį neįeina serviravimo reikmenys;
            
            
               (5)serviravimo reikmenys – reikmenys maistui ruošti ir patiekti, pavyzdžiui, puodai, dubenys ir pusdubeniai, serviravimo įrankiai;
            
            
               (6)vardinis pajėgumas – didžiausias skaičius valgomųjų reikmenų komplektų kartu su serviravimo reikmenimis, kuriuos galima išplauti, išskalauti ir išdžiovinti buitine indaplove per vieną ciklą, kai jie į buitinę indaplovę sudėti pagal gamintojo, importuotojo arba įgaliotojo atstovo nurodymus;
            
            
               (7)plovimo veiksmingumo koeficientas (IC) – buitinės indaplovės plovimo veiksmingumo ir standartinės buitinės indaplovės plovimo veiksmingumo santykis;
            
            
               (8)džiovinimo veiksmingumo koeficientas (ID) – buitinės indaplovės džiovinimo veiksmingumo ir standartinės buitinės indaplovės džiovinimo veiksmingumo santykis;
            
            
               (9)programos trukmė (Tt) – laikas nuo pasirinktos programos įjungimo (neįskaitant naudotojo nustatytos delsos) iki momento, kai indikatorius parodo programos pabaigą ir iš indaplovės galima išimti indus;
            
            
               (10)ciklas – nuo pasirinktos programos priklausantis baigtinis plovimo, skalavimo ir džiovinimo procesas, kurį sudaro tam tikra iki galo vykdoma operacijų seka;
            
            
               (11)išjungties veiksena – būsena, kai buitinė indaplovė yra prijungta prie elektros tinklo, tačiau neatlieka jokios funkcijos; išjungties veiksena taip pat laikoma: 
            
            
               (a)būsena, kai išjungties veiksena tik parodoma;
            
            
               (b)būsena, kai atliekamos tik tokios funkcijos, kurių paskirtis – užtikrinti elektromagnetinį suderinamumą pagal Europos Parlamento ir Tarybos direktyvą 2014/30/EB
                  1
               ;
            
            
               (12)budėjimo veiksena – neribotą laiką galinti trukti būsena, kai buitinė indaplovė yra prijungta prie elektros tinklo, tačiau užtikrina tik šias funkcijas: 
            
            
               (a)veikimo aktyvinimo funkciją arba veikimo aktyvinimo funkciją tik parodant, kad ji yra aktyvi, ir (arba)
            
            
               (b)veikimo aktyvinimo funkciją, įjungiamą per ryšio tinklo jungtį, ir (arba)
            
            
               (c)informacijos arba būsenos rodymą, ir (arba)
            
         
         
            
               (d)gedimų aptikimo funkciją, rodančią, kad reikia imtis neatidėliotinų priemonių;
            
            
               (13)ryšio tinklas – ryšių infrastruktūra, kuriai būdinga ryšio linijų topologija ir architektūra, įskaitant fizinius komponentus, organizacinius principus, ryšio procedūras ir formatus (protokolus);
            
            
               (14)uždelstoji veiksena – būsena, kai naudotojas tam tikram laikui atideda pasirinktos programos ciklo pradžią;
            
            
               (15)atsarginė dalis – atskira dalis, kuria galima pakeisti tą pačią arba panašią funkciją atliekančią gaminio dalį;
            
            
               (16)profesionalus remontininkas – veiklos vykdytojas arba įmonė, teikiantis (-i) buitinių indaplovių taisymo ir profesionalios techninės priežiūros paslaugas;
            
            
               (17)programos „eco“ suvartojamo vandens kiekis (EPWC) – programa „eco“ veikiančios buitinės indaplovės suvartojamo vandens kiekis litrais per ciklą;
            
            
               (18)garantija – mažmenininko arba gamintojo įsipareigojimas vartotojui:
            
            
               (a)grąžinti sumokėtą kainą arba
            
            
               (b)pakeisti, suremontuoti arba tinkamai sutvarkyti buitinę indaplovę, jei ji neatitinka garantijos dokumente arba atitinkamoje reklamoje išdėstytų specifikacijų.
            
            
               II PRIEDAS
               Ekologinio projektavimo reikalavimai
            
            
               1.PROGRAMŲ REIKALAVIMAI
            
            
               Nuo 2021 m. kovo 1 d. buitinėse indaplovėse turi būti programa „eco“, atitinkanti šiuos reikalavimus:
            
            
               (a)ši programa:
            
            
               –buitinės indaplovės programos pasirinkimo įtaise, buitinės indaplovės rodytuve, jei toks yra, ir susijusioje tinklo taikomojoje programoje, jei tokia yra, turi būti nurodoma žodžiu „eco“; 
            
            
               –turi būti nustatyta kaip numatytoji buitinių indaplovių, kuriose programa parenkama automatiškai arba yra pasirinktos programos išlaikymo funkcija, programa arba, jei nėra automatinio programos parinkimo galimybės, turi būti galima ją pasirinkti tiesiogiai neprivalant rinktis, pvz., tam tikros temperatūros ar įkrovos;
            
            
               (b)pavadinimu „eco“ gali būti vadinama tik ši programa. Pavadinimo „eco“ formai šrifto, šrifto dydžio, rašymo didžiosiomis ar mažosiomis raidėmis arba spalvos apribojimų netaikoma. Kartu su „eco“ kaip vienintelė papildoma informacija gali būti nurodoma programos „eco“ temperatūra;
            
            
               (c)buitinės indaplovės programoms pavadinti nei pavieniui, nei kartu su kita informacija negalima vartoti žodžių „įprasta“, „kasdienė“, „reguliari“ ir „standartinė“ ar jų atitikmenų kuria nors oficialiąja ES kalba.
            
            
               2.ENERGIJOS VARTOJIMO EFEKTYVUMO REIKALAVIMAI
            
            
               Nuo 2021 m. kovo 1 d. buitinės indaplovės turi atitikti šiuos reikalavimus:
            
            
               (a)energijos vartojimo efektyvumo indeksas (EEI) turi būti mažesnis kaip 63.
            
         
         
            
               Nuo 2024 m. kovo 1 d. buitinės indaplovės turi atitikti šį reikalavimą:
            
            
               (b)buitinių indaplovių, kurių vardinis pajėgumas ne mažesnis kaip 10 valgomųjų reikmenų komplektų, EEI turi būti mažesnis kaip 56.
            
            
               EEI apskaičiuojamas pagal III priedą.
            
            
               3.FUNKCINIAI REIKALAVIMAI
            
            
               Nuo 2021 m. kovo 1 d. buitinės indaplovės turi atitikti šiuos reikalavimus:
            
            
               (a)plovimo veiksmingumo koeficientas (IC) turi būti didesnis kaip 1,12;
            
            
               (b)buitinių indaplovių, kurių vardinis pajėgumas didesnis nei 7 valgomųjų reikmenų komplektai, džiovinimo veiksmingumo koeficientas (ID) turi būti didesnis kaip 1,06;
            
            
               (c)buitinių indaplovių, kurių vardinis pajėgumas ne didesnis nei 7 valgomųjų reikmenų komplektai, džiovinimo veiksmingumo koeficientas (ID) turi būti didesnis kaip 0,86.
            
            
               IC ir ID apskaičiuojami pagal III priedą.
            
            
               4.MAŽOS GALIOS VEIKSENA
            
            
               Nuo 2021 m. kovo 1 d. buitinės indaplovės turi atitikti šiuos reikalavimus:
            
            
               (a)buitinėse indaplovėse turi būti numatyta išjungties veiksena ir (arba) budėjimo veiksena. Šių veiksenų vartojamoji galia turi būti ne didesnė kaip 0,50 W;
            
            
               (b)jei indaplovei veikiant budėjimo veiksena rodoma informacija arba būsena, šios veiksenos vartojamoji galia turi būti ne didesnė kaip 1,00 W;
            
            
               (c)jei veikiant budėjimo veiksena užtikrinamas tinklo ryšys ir tinklinė budėjimo veiksena, kaip nurodyta Komisijos reglamente (ES) Nr. 801/2013
                  2
               , šios veiksenos vartojamoji galia turi būti ne didesnė kaip 2,00 W;
            
            
               (d)įjungus buitinę indaplovę arba užbaigus bet kurią programą ir susijusius procesus, arba atlikus kokius nors veiksmus, jeigu neaktyvinama kita veiksena, įskaitant neatidėliotinas priemones, per 15 minučių įranga turi automatiškai persijungti į išjungties arba budėjimo veikseną;
            
            
               (e)jei buitinėje indaplovėje numatyta uždelstoji veiksena, šios būsenos, įskaitant budėjimo veikseną, vartojamoji galia turi būti ne didesnė kaip 4,00 W. Naudotojas neturi galėti atidėti programos pradžios daugiau kaip 24 h;
            
            
               (f)buitinėse indaplovėse, kurias galima prijungti prie ryšio tinklo, turi būti numatyta galimybė įjungti ir išjungti tinklo jungtį. Tinklo jungtis pagal numatytąjį nuostatį turi būti išjungta.
            
            
               5.EFEKTYVAUS IŠTEKLIŲ NAUDOJIMO REIKALAVIMAI
            
            
               Nuo 2021 m. kovo 1 d. buitinės indaplovės turi atitikti šiuos reikalavimus:
            
            
               (1)galimybė gauti atsarginių dalių: 
            
         
         
            
               (a)buitinių indaplovių gamintojas, importuotojas arba įgaliotasis atstovas ne mažiau kaip septynerius metus nuo tam tikro modelio paskutinio vieneto pateikimo rinkai profesionaliems remontininkams užtikrina galimybę įsigyti bent šių atsarginių dalių:
            
            
               ·variklių;
            
            
               ·cirkuliacinių ir vandens išleidimo siurblių;
            
            
               ·kaitintuvų ir kaitinimo elementų, įskaitant šilumos siurblius (atskirai arba sukomplektuotų);
            
            
               ·vamzdžių ir susijusios įrangos, įskaitant žarnas, vožtuvus, filtrus ir apsauginius čiaupus;
            
            
               ·konstrukcinių ir vidinių dalių, susijusių su durų sąranka (atskirai arba sukomplektuotų);
            
            
               ·spausdintinių plokščių;
            
            
               ·elektroninių ekranų;
            
            
               ·slėgio jungiklių;
            
            
               ·termostatų ir jutiklių;
            
            
               ·programinės įrangos ir programinės aparatinės įrangos, įskaitant grįžties programinę įrangą;
            
            
               (b)buitinių indaplovių gamintojas, importuotojas arba įgaliotasis atstovas profesionaliems remontininkams ir galutiniams naudotojams užtikrina galimybę įsigyti bent šių atsarginių dalių: durų lankstų ir sandariklių, kitų sandariklių, purkštuvų, išleidžiamųjų filtrų, vidaus ir išorės plastiko reikmenų, pavyzdžiui, krepšių ir dangčių – ne mažiau kaip dešimt metų nuo tam tikro modelio paskutinio vieneto pateikimo rinkai;
            
            
               (c)buitinių indaplovių gamintojas, importuotojas arba įgaliotasis atstovas užtikrina, kad a ir b punktuose išvardytas atsargines dalis būtų galima pakeisti naudojantis paprastais visiems prieinamais įrankiais ir be neatitaisomo prietaiso pažeidimo;
            
            
               (d)atsarginių dalių, nurodytų a punkte, sąrašas ir jų užsakymo procedūra turi būti paskelbti laisvai prieinamoje gamintojo, importuotojo arba įgaliotojo atstovo interneto svetainėje ne vėliau kaip praėjus dvejiems metams nuo modelio pirmojo vieneto pateikimo rinkai iki laikotarpio, kurį turi būti užtikrinama galimybė įsigyti šių atsarginių dalių, pabaigos;
            
            
               (e)atsarginių dalių, nurodytų b punkte, sąrašas, jų užsakymo procedūra ir remonto nurodymai turi būti paskelbti laisvai prieinamoje gamintojo, importuotojo arba įgaliotojo atstovo interneto svetainėje nuo modelio pirmojo vieneto pateikimo rinkai iki laikotarpio, kurį turi būti užtikrinama galimybė įsigyti šių atsarginių dalių, pabaigos;
            
            
               (2)ilgiausias atsarginių dalių pristatymo laikas:
            
            
               (a)1 punkte nurodytu laikotarpiu gamintojas, importuotojas arba įgaliotasis atstovas užtikrina, kad atsarginės dalys būtų pristatytos per 15 darbo dienų nuo užsakymo gavimo;
            
            
               (b)galimybė gauti tų atsarginių dalių, kurios nurodytos 1 punkto a papunktyje, gali apsiriboti tik pagal 3 punkto a ir b papunkčius užsiregistravusiais profesionaliais remontininkais;
            
            
               (3)prieiga prie remonto ir techninės priežiūros informacijos:
            
            
               praėjus dvejiems metams nuo modelio pirmo vieneto pateikimo rinkai, iki 1 punkte nurodyto laikotarpio pabaigos gamintojas, importuotojas arba įgaliotasis atstovas profesionaliems remontininkams suteikia prieigą prie prietaiso remonto ir techninės priežiūros informacijos tokiomis sąlygomis:
            
         
         
            
               (a)gamintojo, importuotojo arba įgaliotojo atstovo interneto svetainėje nurodoma, kaip profesionaliems remontininkams užsiregistruoti, kad gautų prieigą prie informacijos; prieš patenkindamas registracijos prašymą gamintojas, importuotojas arba įgaliotasis atstovas gali reikalauti, kad profesionalus remontininkas įrodytų, jog:
            
            
               i)jis turi techninių gebėjimų remontuoti buitines indaploves ir atitinka valstybių narių, kuriose vykdo veiklą, elektros įrangos remontininkams taikomus reikalavimus. Nuoroda į oficialią profesionalių remontininkų registracijos sistemą, jei tokia sistema atitinkamose valstybėse narėse egzistuoja, laikoma šio punkto reikalavimo laikymosi įrodymu;
            
            
               ii)jis yra apdraustas atitinkamu su jo veikla susijusios atsakomybės draudimu, nepriklausomai nuo to, ar valstybėje narėje reikalaujama tokio draudimo;
            
            
               (b)gamintojas, importuotojas arba įgaliotasis atstovas per 5 darbo dienas patvirtina registraciją arba atsisako registruoti;
            
            
               (c)už prieigą prie remonto ir techninės priežiūros informacijos arba reguliarius jos naujinius gamintojas, importuotojas arba įgaliotasis atstovas gali imti pagrįstus ir proporcingus mokesčius. Mokestis yra pagrįstas, jei jis nevaržo prieigos dėl to, kad juo neatsižvelgiama į profesionalaus remontininko naudojimosi ta informacija mastą; 
            
            
               užsiregistravęs profesionalus remontininkas per vieną darbo dieną turi gauti prieigą prie prašomos remonto ir techninės priežiūros informacijos. Kai tinkama, informacija gali būti pateikta apie bet kurį lygiavertį modelį ar tos pačios šeimos modelį;
            
            
               remonto ir techninės priežiūros informaciją, su kuria galima susipažinti, sudaro:
            
            
               ·vienareikšmis prietaiso identifikatorius;
            
            
               ·išmontavimo schema arba erdvinis vaizdas;
            
            
               ·būtinos remonto ir bandymo įrangos sąrašas;
            
            
               ·sudedamųjų dalių ir diagnostikos informacija (pvz., mažiausios ir didžiausios teorinės matavimo vertės);
            
            
               ·elektrinė ir prijungimo schemos;
            
            
               ·diagnostiniai trikčių ir klaidų kodai (įskaitant specialius gamintojo kodus, jei tokių yra); 
            
            
               ·susijusios programinės įrangos ir programinės aparatinės įrangos, įskaitant grįžties programinę įrangą, diegimo instrukcijos ir
            
            
               ·informacija apie prieigą prie duomenų apie gedimus, apie kuriuos pranešta ir kurie saugomi buitinės indaplovės atmintinėje (kai tinkama);
            
            
               (4)informacijos apie dujinius aušalus reikalavimai:
            
            
               nedarant poveikio Europos Parlamento ir Tarybos Reglamento (ES) Nr. 517/2014
                  3
                taikymui, buitinių indaplovių, kuriose įrengtas šilumos siurblys, išorinėje pusėje, pavyzdžiui, ant užpakalinio skydo, nenutrinamai, aiškiai ir įskaitomai nurodomas naudojamo dujinio aušalo cheminis pavadinimas arba lygiavertė informacija, pavyzdžiui, plačiai naudojamas ir suprantamas simbolis, ženklas ar logotipas. Tai pačiai cheminei medžiagai nurodyti gali būti naudojama daugiau kaip viena nuoroda; 
            
            
               (5)išmontavimo reikalavimai, susiję su medžiagų gavimu ir perdirbimu išvengiant taršos:
            
            
               –gamintojas, importuotojas arba įgaliotasis atstovas užtikrina, kad buitinės indaplovės būtų suprojektuotos taip, kad Direktyvos 2012/19/ES VII priede nurodytas medžiagas ir komponentus būtų galima pašalinti paprastais visiems prieinamais įrankiais;
            
            
               –gamintojas, importuotojas ir įgaliotasis atstovas laikosi Direktyvos 2012/19/ES 15 straipsnio 1 dalyje nustatytų įpareigojimų.
            
         
         
            
               6.INFORMACIJOS REIKALAVIMAI
            
            
               Naudojimo ir įrengimo nurodymai pateikiami kaip naudotojo žinynas laisvai prieinamoje gamintojo, importuotojo arba įgaliotojo atstovo interneto svetainėje ir į jį įtraukiama:
            
            
               (1)informacija, kad programa „eco“ tinka vidutiniškai nešvariems indams ir stalo įrankiams plauti, kad šiai paskirčiai ji yra efektyviausia programa ir pagal suvartojamos energijos kiekį, ir pagal suvartojamo vandens kiekį ir kad ji naudojama atitikčiai ES ekologinio projektavimo teisės aktams įvertinti;
            
            
               (2)informacija, kad buitinę indaplovę pripildžius maksimaliai, kaip nurodo gamintojas, taupoma energija ir vanduo, taip pat informacija apie tai, kaip į indaplovę tinkamai sudėti indus, ir apie pagrindines netinkamo sudėjimo pasekmes; 
            
            
               (3)informacija apie tai, kad indus praplaunant rankomis prieš dedant juos į indaplovę suvartojama daugiau vandens ir energijos, ir to daryti nerekomenduojama;
            
            
               (4)informacija apie tai, kad indus plaunant buitine indaplove, jei ji naudojama pagal gamintojo nurodymus, paprastai suvartojama mažiau energijos ir vandens, nei indus plaunant rankomis; 
            
            
               (5)visų programų, sudarančių ciklą, trukmės, suvartojamos energijos ir vandens kiekio vertės; 
            
            
               (6)informacija, kad nurodytos kitų nei programa „eco“ programų vertės yra tik orientacinės, ir
            
            
               (7)nurodymas, kaip gaminių duomenų bazėje rasti modelio informaciją, nustatytą Reglamente (ES) 2019/XXX [Leidinių biuro prašoma įrašyti Reglamento C(2019) 1807 numerį], pateikiant internetinę nuorodą į gaminių duomenų bazėje saugomą modelio informaciją arba nuorodą į gaminių duomenų bazę ir informaciją, kaip ant gaminio rasti modelio žymenį.
            
            
               Į naudojimo nurodymus įtraukiami ir techninės priežiūros nurodymai naudotojui. Į tokius nurodymus įtraukiami bent šie dalykai:
            
            
               (8)tinkamas įrengimas (įskaitant padėties nustatymą, prijungimą prie elektros tinklo, prijungimą prie vandentiekio, šalto ir (arba) karšto vandens čiaupo, kai tinkama);
            
            
               (9)tinkamas ploviklių, druskos ir kitų priedų naudojimas ir pagrindinės netinkamo dozavimo pasekmės;
            
            
               (10)pašalinių objektų pašalinimas iš buitinės indaplovės;
            
            
               (11)reguliarus valymas, nurodant optimalų valymo dažnį bei apsaugos nuo nuovirų susidarymo priemones, ir kaip tai daroma;
            
            
               (12)reguliarus filtrų tikrinimas, nurodant optimalų tikrinimo dažnį, ir kaip tai daroma;
            
            
               (13)rodomos klaidos, klaidų reikšmė ir reikiami atlikti veiksmai, įskaitant rodomas klaidas, kurioms pašalinti reikia profesionalios pagalbos;
            
            
               (14)galimybės pasinaudoti profesionalaus remonto paslaugomis (interneto tinklalapiai, adresai, kontaktiniai duomenys).
            
            
               Į šiuos nurodymus taip pat įtraukiama ši informacija:
            
            
               (15)bandymo patiems taisyti arba neprofesionalaus taisymo pasekmės galutinio naudotojo saugai ir galimybei pasinaudoti garantija;
            
            
               (16)trumpiausias laikotarpis, kurį galima įsigyti buitinei indaplovei remontuoti būtinų atsarginių dalių.
            
         
         
            
               III PRIEDAS 
               Matavimo metodai ir skaičiavimai
            
            
               Šio reglamento reikalavimų laikymosi ir patikros, ar laikomasi tų reikalavimų, tikslais matavimai ir skaičiavimai atliekami pagal darniuosius standartus, kurių numeriai paskelbti Europos Sąjungos oficialiajame leidinyje, arba taikant kitus patikimus, tikslius ir atkuriamus metodus, kuriuose atsižvelgiama į visuotinai pripažintus pažangiausius metodus ir kurie atitinka toliau išdėstytas nuostatas.
            
            
               Buitinės indaplovės modelio energijos vartojimo efektyvumo indeksas (EEI), suvartojamo vandens kiekis, programos trukmė, plovimo ir džiovinimo veiksmingumas ir ore skleidžiamas akustinis triukšmas matuojami ir apskaičiuojami indaplovei veikiant programa „eco“ vardiniu pajėgumu. Suvartojamos energijos kiekis, suvartojamo vandens kiekis, programos trukmė, plovimo ir džiovinimo veiksmingumas matuojami tuo pačiu metu.
            
            
               Programos „eco“ suvartojamo vandens kiekis (EPWC) išreiškiamas litrais per ciklą ir suapvalinamas iki dešimtųjų.
            
            
               Programos „eco“ trukmė (Tt) išreiškiama valandomis ir minutėmis ir suapvalinama iki artimiausios minutės.
            
            
               1.ENERGIJOS VARTOJIMO EFEKTYVUMO INDEKSAS
            
            
               Tam tikro buitinių indaplovių modelio EEI apskaičiuoti buitinės indaplovės programos „eco“ suvartojamos energijos kiekis (EPEC) lyginamas su jos standartinės programos suvartojamos energijos kiekiu (SPEC).
            
            
               (a)EEI apskaičiuojamas, kaip nurodyta toliau, ir suapvalinamas iki dešimtųjų:
            
            
               EEI = (EPEC / SPEC) × 100
            
            
               čia:
            
            
               EPEC – buitinės indaplovės programos „eco“ suvartojamos energijos kiekis (kWh per ciklą), suapvalintas iki tūkstantųjų;
            
            
               SPEC – buitinės indaplovės standartinės programos suvartojamos energijos kiekis.
            
            
               (b)EEI apskaičiuojamas kWh per ciklą, kaip nurodyta toliau, ir suapvalinamas iki tūkstantųjų:
            
            
               i)buitinių indaplovių, kurių vardinis pajėgumas ps ≥ 10, o plotis > 50 cm:
            
            
               SPEC = 0,025 × ps + 1,350
            
            
               ii)buitinių indaplovių, kurių vardinis pajėgumas ps ≤ 9 arba kurių plotis ≤ 50 cm:
            
            
               SPEC = 0,090 × ps + 0,450
            
            
               čia ps – valgomųjų reikmenų komplektų skaičius.
            
            
               2.PLOVIMO VEIKSMINGUMO KOEFICIENTAS
            
            
               Buitinės indaplovės modelio plovimo veiksmingumo koeficientui (IC) apskaičiuoti programos „eco“ plovimo veiksmingumas lyginamas su standartinės indaplovės plovimo veiksmingumu. 
            
         
         
            
               IC apskaičiuojamas, kaip nurodyta toliau, ir suapvalinamas iki šimtųjų: 
            
            
               IC = exp (ln IC)
            
            
               ir
            
            
               ln IC = (1/n) × Σni=1 ln (CT,i/CR,i)
            
            
               čia:
            
            
               CT,i – bandomos buitinės indaplovės programos „eco“ plovimo veiksmingumas per vieną bandymo ciklą (i), suapvalintas iki šimtųjų;
            
            
               CR,i – standartinės buitinės indaplovės plovimo veiksmingumas per vieną bandymo ciklą (i), suapvalintas iki šimtųjų;
            
            
               n – bandymo ciklų skaičius.
            
            
               3.DŽIOVINIMO VEIKSMINGUMO KOEFICIENTAS
            
            
               Buitinės indaplovės modelio džiovinimo veiksmingumo koeficientui (ID) apskaičiuoti programos „eco“ džiovinimo veiksmingumas lyginamas su standartinės indaplovės džiovinimo veiksmingumu.
            
            
               ID apskaičiuojamas, kaip nurodyta toliau, ir suapvalinamas iki šimtųjų:
            
            
               ID = exp (ln ID)
                  ir
            
            
               ln ID = (1/n) × Σni=1 ln(ID,i)
            
            
               čia: 
            
            
               ID,i – bandomos buitinės indaplovės programos „eco“ džiovinimo veiksmingumas per vieną bandymo ciklą (i); 
            
            
               n – bendras plovimo ir džiovinimo bandymo ciklų skaičius.
            
            
               ID,i apskaičiuojamas, kaip nurodyta toliau, ir suapvalinamas iki šimtųjų:
            
            
               ln ID,i = ln (DT,i / DR,t)
            
            
               čia:
            
            
               DT,i – vidutinis bandomos buitinės indaplovės programos „eco“ džiovinimo veiksmingumo rodiklis per vieną bandymo ciklą (i), suapvalintas iki šimtųjų;
            
         
         
            
               DR,t – tikslinis standartinės indaplovės džiovinimo veiksmingumo rodiklis, suapvalintas iki šimtųjų.
            
            
               4.MAŽOS GALIOS VEIKSENOS
            
            
               Matuojama išjungties veiksenos (Po), budėjimo veiksenos (Psm) ir, kai tinkama, uždelstosios veiksenos (Pds) vartojamoji galia. Išmatuotos vertės išreiškiamos vatais ir suapvalinamos iki šimtųjų.
            
            
               Matuojant mažos galios veiksenų vartojamąją galią tikrinama ir registruojama:
            
            
               -
                     ar rodoma informacija, ar ji nerodoma;
            
            
               -
                     ar tinklo jungtis įjungta, ar ji išjungta.
                     
            
            
               IV PRIEDAS
               Rinkos priežiūros tikslais taikoma patikros procedūra
            
            
               Šiame priede nustatytos leidžiamosios patikros nuokrypos yra susijusios tik su valstybių narių institucijų atliekama deklaruotų parametrų patikra; gamintojas, importuotojas arba įgaliotasis atstovas negali jų naudoti kaip leidžiamųjų nuokrypų nustatydamas techniniuose dokumentuose nurodomas vertes arba aiškindamas šias vertes, norėdamas įrodyti, kad gaminys atitinka reikalavimus, ar bet kokiomis priemonėmis nurodyti geresnius veikimo rodiklius.
            
            
               Jei modelis suprojektuotas taip, kad gebėtų nustatyti, jog yra bandomas (pvz., atpažintų bandymo sąlygas arba bandymo ciklą), ir į tai sureaguotų bandymo metu automatiškai pakeisdamas savo veikimo charakteristikas, kad būtų pasiektas palankesnis bet kurio iš šiame reglamente nustatytų, techniniuose dokumentuose arba bet kuriame iš pateikiamų dokumentų nurodytų parametrų lygis, laikoma, kad modelis ir visi lygiaverčiai modeliai neatitinka reikalavimų.
            
            
               Pagal Direktyvos 2009/125/EB 3 straipsnio 2 dalį tikrindamos gaminio modelio atitiktį šiame reglamente nustatytiems reikalavimams, jo atitikčiai šiame priede nurodytiems reikalavimams tikrinti valstybių narių institucijos taiko šią procedūrą:
            
            
               (1)valstybių narių institucijos patikrina vieną modelio vienetą;
            
            
               (2)laikoma, kad modelis atitinka taikomus reikalavimus, jei:
            
            
               (a)pagal Direktyvos 2009/125/EB IV priedo 2 punktą techniniuose dokumentuose nurodytos vertės (deklaruojamos vertės) ir, jei taikytina, joms apskaičiuoti naudotos vertės nėra gamintojui, importuotojui arba įgaliotajam atstovui palankesnės už atitinkamų matavimų, atliktų pagal to punkto g papunktį, rezultatus;
            
            
               (b)deklaruotos vertės atitinka visus šiame reglamente nustatytus reikalavimus, o gamintojo, importuotojo arba įgaliotojo atstovo paskelbtoje reikalaujamoje informacijoje apie gaminį nėra nurodyta jokių verčių, kurios gamintojui, importuotojui arba įgaliotajam atstovui būtų palankesnės už deklaruotas vertes;
            
            
               (c)tikrindamos modelio vienetą valstybių narių institucijos nustato, kad gamintojas, importuotojas arba įgaliotasis atstovas taiko sistemą, atitinkančią 6 straipsnio antros pastraipos reikalavimus;
            
            
               (d)valstybių narių institucijų tikrinamas modelio vienetas atitinka II priedo 1 punkte nustatytus programų reikalavimus ir 5 punkte nustatytus efektyvaus išteklių naudojimo reikalavimus ir 6 punkte nustatytus informacijos reikalavimus;
            
            
               (e)vertės, nustatytos valstybių narių institucijoms bandant modelio vienetą (per bandymą išmatuotos atitinkamų parametrų vertės ir remiantis šiais matavimo duomenimis apskaičiuotos vertės), atitinka 1 lentelėje nurodytas atitinkamas leidžiamąsias patikros nuokrypas;
            
            
               (3)jei 2 punkto a, b, c arba d papunktyje nurodytas rezultatas nepasiekiamas, laikoma, kad tas modelis ir visi lygiaverčiai modeliai neatitinka šio reglamento reikalavimų; 
            
            
               (4)jei 2 punkto e papunktyje nurodytas rezultatas nepasiekiamas, valstybių narių institucijos atrenka ir išbando tris papildomus to paties modelio vienetus. Trys papildomi atrinkti vienetai gali būti ir vieno arba kelių skirtingų lygiaverčių modelių; 
            
            
               (5)laikoma, kad modelis atitinka taikomus reikalavimus, jei verčių, nustatytų bandant šiuos tris vienetus, aritmetinis vidurkis atitinka 1 lentelėje nurodytas atitinkamas leidžiamąsias patikros nuokrypas; 
            
         
         
            
               (6)jei 5 punkte nurodytas rezultatas nepasiekiamas, laikoma, kad tas modelis ir visi lygiaverčiai modeliai neatitinka šio reglamento reikalavimų; 
            
            
               (7)pagal 3 arba 6 punktą priėmusios sprendimą dėl modelio neatitikties, valstybių narių institucijos nedelsdamos pateikia kitų valstybių narių institucijoms ir Komisijai visą susijusią informaciją.
            
            
               Valstybių narių institucijos taiko III priede nustatytus matavimo ir skaičiavimo metodus.
            
            
               Tikrindamos atitiktį šiame priede nurodytiems reikalavimams, valstybių narių institucijos taiko tik 1 lentelėje nustatytas leidžiamąsias patikros nuokrypas ir tik 1–7 punktuose aprašytą procedūrą. 1 lentelėje nurodytiems parametrams netaikoma jokių kitų leidžiamųjų nuokrypų, pvz., leidžiamųjų nuokrypų, nustatytų darniuosiuose standartuose ar bet kurio kito matavimo metodo apraše.
            
            
               1 lentelė. Leidžiamosios patikros nuokrypos
            
            
                     
                        Parametras
                     
                  
                  
                     
                        Leidžiamosios patikros nuokrypos
                     
                  
               
                     
                        Programos „eco“ suvartojamos energijos kiekis (EPEC)
                     
                  
                  
                     
                        Nustatyta vertė* neturi viršyti deklaruotos EPEC vertės daugiau kaip 5 proc. 
                     
                  
               
                     
                        Programos „eco“ suvartojamo vandens kiekis (EPWC)
                     
                  
                  
                     
                        Nustatyta vertė* neturi viršyti deklaruotos EPWC vertės daugiau kaip 5 proc. 
                     
                  
               
                     
                        Plovimo veiksmingumo koeficientas (IC)
                     
                  
                  
                     
                        Nustatyta vertė* neturi būti mažesnė už deklaruotą IC vertę daugiau kaip 14 proc.
                     
                  
               
                     
                        Džiovinimo veiksmingumo koeficientas (ID)
                     
                  
                  
                     
                        Nustatyta vertė* neturi būti mažesnė už deklaruotą ID vertę daugiau kaip 12 proc.
                     
                  
               
                     
                        Programos trukmė (Tt)
                     
                  
                  
                     
                        Nustatyta vertė* neturi viršyti deklaruotos vertės daugiau kaip 5 proc. arba daugiau kaip 10 minučių (taikoma ilgesnioji trukmė).
                     
                  
               
                     
                        Išjungties veiksenos vartojamoji galia (Po)
                     
                  
                  
                     
                        Nustatyta vartojamosios galios Po vertė* neturi viršyti deklaruotos vertės daugiau kaip 0,10 W.
                     
                  
               
                     
                        Budėjimo veiksenos vartojamoji galia (Psm)
                     
                  
                  
                     
                        Nustatyta vartojamosios galios Psm vertė* neturi viršyti deklaruotos vertės daugiau kaip 10 proc., jei deklaruota vertė yra didesnė kaip 1,00 W, ir daugiau kaip 0,10 W, jei deklaruota vertė ne didesnė kaip 1,00 W.
                     
                  
               
                     
                        Uždelstosios veiksenos vartojamoji galia (Pds)
                     
                  
                  
                     
                        Nustatyta vartojamosios galios Pds vertė* neturi viršyti deklaruotos vertės daugiau kaip 10 proc., jei deklaruota vertė yra didesnė kaip 1,00 W, ir daugiau kaip 0,10 W, jei deklaruota vertė yra ne didesnė kaip 1,00 W.
                     
                  
               
               * Jeigu bandomi trys papildomi vienetai, kaip nustatyta 4 punkte, nustatyta vertė yra šių trijų papildomų vienetų nustatytų verčių aritmetinis vidurkis.
            
            
               V PRIEDAS
               Orientaciniai etalonai
            
            
               1.ORIENTACINIAI BUITINIŲ INDAPLOVIŲ  SUVARTOJAMO VANDENS IR SUVARTOJAMOS ENERGIJOS KIEKIO, SKLEIDŽIAMO AKUSTINIO TRIUKŠMO LYGIO IR PROGRAMOS TRUKMĖS ETALONAI
            
            
               Nustatyta, kad įsigaliojant šiam reglamentui pagal energijos vartojimo efektyvumą, suvartojamos energijos kiekį ir suvartojamo vandens kiekį, ore skleidžiamą akustinį triukšmą ir programos „eco“ trukmę geriausia rinkoje yra ši buitinių indaplovių technologija:
            
            
               (1)14 valgomųjų reikmenų komplektų buitinės indaplovės (be šilumos siurblio): 
            
            
               (a)suvartojamos energijos kiekis: 0,67 kWh per ciklą; 
            
            
               (b)suvartojamo vandens kiekis: 9,9 l per ciklą;
            
            
               (c)ore skleidžiamo akustinio triukšmo lygis: 44 dB(A); 
            
            
               (d)programos trukmė: 222 min. (3 val. ir 42 min.);
            
            
               (2)13 valgomųjų reikmenų komplektų buitinės indaplovės (su šilumos siurbliu): 
            
            
               (a)suvartojamos energijos kiekis: 0,55 kWh per ciklą; 
            
            
               (b)suvartojamo vandens kiekis: 8,8 l per ciklą;
            
            
               (c)ore skleidžiamo akustinio triukšmo lygis: 46 dB(A); 
            
            
               (d)programos trukmė: 295 min. (4 val. ir 55 min.);
            
         
         
            
               (3)10 valgomųjų reikmenų komplektų buitinės indaplovės: 
            
            
               (a)suvartojamos energijos kiekis: 0,66 kWh per ciklą;
            
            
               (b)suvartojamo vandens kiekis: 9,5 l per ciklą;
            
            
               (c)ore skleidžiamo akustinio triukšmo lygis: 44 dB(A);
            
            
               (d)programos trukmė: 195 min. (3 val. ir 15 min.);
            
            
               (4)6 valgomųjų reikmenų komplektų buitinės indaplovės: 
            
            
               (a)suvartojamos energijos kiekis: 0,62 kWh per ciklą;
            
            
               (b)suvartojamo vandens kiekis: 8,0 l per ciklą;
            
            
               (c)ore skleidžiamo akustinio triukšmo lygis: 48 dB(A);
            
            
               (d)programos trukmė: 225 min. (3 val. ir 45 min.).
            
            
               2.ORIENTACINIAI BUITINIŲ INDAPLOVIŲ MAŽOS GALIOS VEIKSENOS VARTOJAMOSIOS GALIOS ETALONAI
            
            
               Nustatyta, kad įsigaliojant šiam reglamentui pagal mažos galios veiksenos vartojamąją galią geriausia rinkoje yra ši buitinių indaplovių technologija:
            
            
               (1)budėjimo veiksenos: 0,20 W;
            
            
               (2)tinklinės budėjimo veiksenos: eternetas – 0,60 W, belaidis vietinis tinklas – 0,70 W.
            
         
         
            
                  
                     (1)
                  
                        2014 m. vasario 26 d. Europos Parlamento ir Tarybos direktyva 2014/30/ES dėl valstybių narių įstatymų, susijusių su elektromagnetiniu suderinamumu, suderinimo (OL L 96, 2014 3 29, p. 79).
               
               
                  
                     (2)
                  
                        2013 m. rugpjūčio 22 d. Komisijos reglamentas (ES) Nr. 801/2013, kuriuo iš dalies keičiamas Reglamentas (EB) Nr. 1275/2008, kuriuo nustatomi išjungtos ir budėjimo režimu veikiančios elektros ir elektroninės buitinės ir biuro įrangos elektros energijos suvartojimo ekologinio projektavimo reikalavimai, ir iš dalies keičiamas Reglamentas (EB) Nr. 642/2009, kuriuo nustatomi televizijos aparatų ekologinio projektavimo reikalavimai (OL L 225, 2013 8 23).
               
               
                  
                     (3)
                  
                        2014 m. balandžio 16 d. Europos Parlamento ir Tarybos reglamentas (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (OL L 150, 2014 5 20, p. 195–230).